Document ID: 32010R0600

KOMMISSIONENS FORORDNING (EU) Nr. 600/2010
af 8. juli 2010
om ændring af bilag I til Europa-Parlamentets og Rådets forordning (EF) nr. 396/2005 for så vidt angår tilføjelser og ændringer af eksemplerne på beslægtede sorter eller andre produkter, for hvilke den samme maksimalgrænseværdi gælder
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 4, og
ud fra følgende betragtninger:
(1)
En række medlemsstater har anmodet om, at der foretages mindre ændringer af og tilføjelser til bilag I til forordning (EF) nr. 396/2005 i kolonnen »Eksempler på beslægtede sorter eller andre produkter, for hvilke den samme maksimalgrænseværdi gælder«.
(2)
Disse ændringer og tilføjelser er nødvendige for at optage nye frugter, grøntsager og kornsorter, der er kommet på markedet i medlemsstaterne, i bilag I til forordning (EF) nr. 396/2005.
(3)
Der bør indsættes følgende frugter, grøntsager, korn og animalske produkter: mineola, slåen, agerbær, blærebæger, limequat, mangostan, dragefrugt (rød pitahaya), jordmandel (chufa), stikkelsbærkiwi, løvstikkerod, angelikrod, ensianrod, trætomat, gojibær, bukketorn, choi sum, portugisisk grønkål, portugisisk kål, ærteblade og radiseblade, amarantspinat og -frø, agretti, frø af andre frugter af græskarfamilien, quinoa, hyldeblomst, ginkgoblade, spiselige blomster, mynte og vildt. Tyttebær flyttes fra kategorien amerikansk blåbær til kategorien tranebær. Den latinske betegnelse for druer ændres i overensstemmelse med den internationale nomenklatur.
(4)
Forordning (EF) nr. 396/2005 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
Bilag I til forordning (EF) nr. 396/2005 erstattes af teksten i bilaget til denne forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juli 2010.

Labels: 7
0
17
6